Hermrigen

Hermrigen estis urbo
ĝis la 31-a de decembro 2009 komunumo de la distrikto Nidau kaj ekde la 1-a de januaro 2010 komunumo de la administra distrikto Seeland en Kantono Berno, Svislando. Ĝi havis 246 loĝantojn je la 31-a de decembro 2010.

 Geografio 
Hermrigen situas en la Berna Lagolando proksimume 6 kilometrojn sudsudokcidente de la urbo Bielo. Al la komunumo apartenas krom la vilaĝo Hermrigen la setlejoj Berg kaj Riedacher kaj kelkaj izolitaj bienoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 3,42 km², de kiuj 42,0% estas kovritaj de arbaro, 50,1% servas por agrikulturo kaj 7,5% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Hermrigen limas en nordo al Bellmund, en oriento al Merzligen, en sudoriento al Kappelen, en sudo al Bühl, en sudokcidento al Epsach, en okcidento al Mörigen, kaj en nordokcidento al Sutz-Lattrigen.

 Trafiko 
Tra Hermrigen pasas la kantona ĉefvojo n-ro 235 de Nidau al Aarberg. Flankaj vojoj kondukas al Mörigen kaj Merzligen. La plej proksima alveturejo al la svisa aŭtovojo A6 situas proksimume 4 kilometrojn oriente apud Lyss. Per buslinio de Nidau al Aarberg la komunumo estas konektita al la publika transportreto.

 Historio 
La unua dokumenta mencio de Hermrigen datiĝas el la jaro 1249 kiel Hermeringen. Dum mezepoko bienposedantoj estis nobelaj familioj de Jegistorf, Schüpfen kaj Oltigen kaj la Abtejo Frienisberg. En la jaro 1335 Ulriko de Sutz vendis sian havaĵon en Hermrigen al la Grafoj de Neŭŝatelo-Nidau. En la jaro 1398 Hermrigen fariĝis havaĵo de la urba ŝtato Berno, kiu ĝin integris al la tribunala kvartalo Merzligen-Niklaus de la Kamparvoktejo Nidau.Fonto: Anne-Marie Dubler: Hermrigen en Historia Leksikono de Svislando (2010-09-17)

 Notoj kaj referencoj 


 Eksteraj ligiloj 

 Oficiala retejo de la komunumo Hermrigen